Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5309

1. Cél és tárgykör 1.1 Bevezetés A jelen melléklet célja, hogy az államok által a járatók 2. fejezet, 2.2.1 pont szerinti tanúsítási követelményeivel kapcsolatban előírt tevékenységekkel, különös tekintettel ezen tevékenységek végrehajtásához és nyilvántartásához szükséges eszközökkel kapcsolatban útmutatót adjon. 1.2 A tanúsítást megelőző követelmények A 2.2.1.4 alpontban előírtaknak megfelelően a légijármű üzembentartási engedély (AOC) kibocsátása a járató állama részéről annak függvénye, hogy a járató a meghatározott üzemeltetés természetétől és nagyságrendjétől függően valamint figyelembevételével bizonyságot tesz a repülési tevékenység megfelelő ellenőrzéséről és szervezéséről, kiképzési programjairól, földi kiszolgálásáról és karbantartási intézkedéseiről. A tanúsítási folyamat magába foglalja az összes járatónak az állam részéről történő értékelését, vagy későbbi engedélyek hozzáadását az AOC-hez, valamint annak a meghatározását, hogy az AOC első kibocsátását megelőzően a járató képes a biztonságos üzemeltetés lefolytatására. 1.3 Szabványos tanúsítási gyakorlatok A 2.2.1.7 alpont előírja, hogy a járató állama hozzon létre egy tanúsítási rendszert az üzemeltetés hatályába tartozó típusra vonatkozó előírások betartásának igazolására,. Számos állam az iparág lehetőségeinek megfelelően alakította ki a saját politikáját és eljárásait, hogy ezen tanúsítási követelményeknek megfeleljen. Noha ezek az államok egymással való koordináció nélkül alakították ki saját gyakorlatukat, ezen gyakorlati megoldások szerfelett hasonlítanak egymásra és összhangban állnak saját követelményeik tekintetében. Ezen gyakorlati megoldások hatékonysága az évek során igazolást nyert, a járatók számára javuló biztonsági nyilvántartásokat eredményezve a világ minden részén. Ezen gyakorlati megoldások jelentős része hivatkozásként bépítésre került az ICAO ajánlásokba. 2. Előírt műszaki biztonsági értékelések 2.1 Jóváhagyási és elfogadási tevékenységek 2.1.1 A járatók tanúsítása és folyamatos ellenőrzése magába foglalja az államnak, az általa történő felülvizsgálatra benyújtott tárgykörben tett vizsgálatait. Az államnak, az általa történő felülvizsgálatra benyújtott tárgykörben tett válaszainak jellegétől függően a tevékenységeket jóváhagyási vagy elfogadási kategóriába lehet sorolni. 2.1.2 Egy jóváhagyás az állam által adott aktív válasz a felülvizsgálat céljából hozzá benyújtott tárgykörben. Egy jóváhagyás a megfelelő előírásnak való megfelelés meghatározását vagy tényét állapítja meg. Egy jóváhagyás bizonyosságát a jóváhagyó hivatalos személy aláírása, egy dokumentum vagy tanúsítvány kibocsátása, vagy az állam által hozott egyéb formális tevékenység igazolja. 2.1.3 Egy elfogadás nem feltétlenül igényli az állam aktív válaszát a felülvizsgálat céljából hozzá benyújtott tárgykörben. Egy állam a hozzá felülvizsgálat céljából benyújtott anyagot elfogadhatja, mint a megfelelő előírással megegyezőt, ha az állam kifejezetten nem utasítja el a felülvizsgálat alá tartozó anyag egészét vagy egy részét, általában a benyújtást követő meghatározott időtartam után. 2.1.4 Az „Állam által jóváhagyva” kifejezés, vagy a „jóváhagyva” szót alkalmazó hasonló kifejezések gyakran fordulnak elő a III. rész, II. alrészében. Az állam részéről jóváhagyást vagy legalább „elfogadást” igénylő felülvizsgálatot jelző intézkedések fordulnak még elő gyakran a III. rész, II. alrészében. Ezen sajátos kifejezéseken felül, a III. rész, II. alrésze számos hivatkozást tartalmaz olyan követelményekre, amelyek minimum legalább az állam által végrehajtandó műszaki felülvizsgálat igényét fogalmazzák meg. Az államok általi használat megkönnyítése céljából ez a melléklet csoportokba szedi és összefoglalja ezeket a sajátos előírásokat és ajánlott gyakorlati eljárásokat. 2.1.5 A jóváhagyás vagy az elfogadás kibocsátása előtt az állam hajtson végre vagy készítsen elő műszaki biztonsági értékelést. Az értékelést:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes